Na temelju članka 30. statuta Općine Povljana, Općinsko vijeće Općine Povljana je na svojoj 16. sjednici održanoj dana 29. siječnja 2019. godine donijelo slijedeću

**ODLUKU**

**o pripremi, realizaciji i provedbi EU projekta**

**''Sustava odvodnje Aglomeracije grad Pag, općina Povljana i općina Kolan''**

**Članak 1.**

Predmet ove Odluke je prihvaćanje Sporazuma o pripremi, realizaciji i provedbi EU projekta

''Sustava odvodnje Aglomeracije grad Pag, općina Povljana i općina Kolan'', koji čini sastavni dio ove Odluke.

**Članak 2.**

Općinsko vijeće Općine Povljana ovlašćuje načelnika Općine Povljana da provodi sve aktivnosti potrebne za provedbu Projekta u sklopu odobrenih projektnih i studijskih rješenja.

**Članak 3.**

Ovlaštena osoba, u daljnjem tekstu: Načelnik, dužan je obavijestiti Općinsko vijeće Općine Povljana o svim poduzetim i ostvarenim tehničkim, pravnim i organizacijskim realizacijama Projekta.

Načelnik se obvezuje o svim nastalim promjenama sporazuma, pravodobno izvjestiti Općinsko vijeće Općine Povljana.

**Članak 4.**

Ova Odluka stupa na snagu danom donošenja, a Sporazum o pripremi, realizaciji i provedbi EU projekta ''Sustava odvodnje Aglomeracije grad Pag, općina Povljana i općina Kolan'' čini sastavni dio ove Odluke.

KLASA:363-02/19-01/1

URBROJ:2198/25-40-19-1

Povljana, 29. siječnja 2019. godine

**OPĆINSKO VIJEĆE OPĆINE POVLJANA**

Predsjednik OV

Šime Jurišić